Kebon kéwan cilik dadi salah siji papan kang apik saka Taman Dayu iki. Ing kono akèh kéwan-kéwan kang diopeni kanthi setiti, kaya ta rusa, kanguru, landhak, ula, merak, garudha, lan warna-warna jinis iwak kang wis langka kaya ta iwak lélé saka Afrika, iwak arapaima, iwak alligator. Saliyané dadi kebon kéwan papan iki uga dadi panggon kanggo nangkar kéwan, ngopeni kéwan kang wis arep cures.